ज्यादातर आदिवासी इस पेड़ की छाल का काढ़ा तैयार कर इस काढे से रोगग्रस्त हिस्सों पर मालिश करते हैं। इस फार्मुले को तैयार करने के लिए आदिवासी पारिजात की 200 ग्राम छाल लेते हैं, इसके बारीक-बारीक टुकड़े तैयार कर इसे 3 लीटर पानी में मिला देते हैं। इस पानी में 10 ग्राम अदरख, 5 ग्राम लहसुन और करीब 15 ग्राम कपूर भी मिला देते हैं और सारे मिश्रण को तब तक उबालते हैं जब तक कि यह एक चौथाई शेष ना बचे। जब ऐसा हो जाए तो इसे छान लेते हैं और इस काढे से सायटिका से होने वाले दर्दवाले हिस्सों में मालिश की जाती है, लगातार 15 दिनों तक दिन में दो बार ऐसा करने से फर्क आसानी से दिखाई या महसूस होता है।